Fit-8 ta' Novembru 2017, il-Kumitat tar-Rappreżentanti Permanenti (Coreper) approva, f'isem il-Kunsill, mandat għal negozjati dwar tliet regolamenti dwar l-użu tas-Sistema ta' Informazzjoni ta' Schengen: fil-qasam tal-kooperazzjoni tal-pulizija u dik ġudizzjarja f'materji kriminali fil-qasam tal-kontrolli fuq il-fruntiera għar-ritorn ta' ċittadini ta' pajjiżi terzi li jkunu qed jirresjedu fil-pajjiż illegalment Abbażi ta' dan il-mandat, il-presidenza ser tibda in-negozjati mal-Parlament Ewropew mill-aktar fis possibbli. "Is-Sistema ta' Informazzjoni ta' Schengen hija għodda vitali biex tiżgura s-sigurtà fl-Ewropa. Kemm il-darba wriet is-siwi tagħha fil-ġlieda kontra t-terroriżmu u l-kriminalità serja. B'dawn ir-regolamenti l-ġodda qed infittxu nibnu fuq l-esperjenza eżistenti, nagħlqu n-nuqqasijiet potenzjali fis-sistema u nkomplu ninkoraġġixxu l-kondiviżjoni ta' informazzjoni fl-oqsma tas-sigurtà u l-ġestjoni tal-migrazzjoni." Andres Anvelt, ministru għall-intern tal-Estonja L-abbozz ta' regolamenti jindirizzaw nuqqasijiet potenzjali u jintroduċu diversi bidliet għas-sistema attwali. Dawn ser jgħinu fil-ġlieda kontra t-terroriżmu u l-kriminalità serja, u jiżguraw livell għoli ta' sigurtà fl-UE, kif ukoll jikkontribwixxu għall-ġestjoni tal-migrazzjoni. Kategoriji ta' twissijiet L-abbozz ta' regolamenti jintroduċu kategoriji addizzjonali ta' twissijiet fis-sistema: twissijiet maħruġa għall-fini ta' verifiki ta' inkjesta , pass intermedjarju bejn kontrolli diskreti u arresti, li jippermetti li individwi jiġu intervistati. twissijiet dwar suspettati mhux magħrufa jew persuni mfittxija , li jipprevedu l-introduzzjoni fis-SIS ta' marki tas-swaba' jew marki tal-palma tal-id skoperti fix-xeni ta' delitti serji jew reati terroristiċi u li huma kkunsidrati bħala probabbli ħafna li jappartjenu lil awtur ta' reat. twissijiet preventivi għal tfal li jinsabu f'riskju ta' ħtif , b'mod partikolari ħtif mill-ġenituri, kif ukoll persuni vulnerabbli li jeħtieġ li jinżammu milli jivvjaġġaw għall-ħarsien tagħhom stess (pereżempju, fejn l-ivvjaġġar jista' jwassal għar-riskju ta' żwieġ sfurzat, mutilazzjoni ġenitali femminili, traffikar tal-bnedmin). twissijiet għall- fini ta' ritorn , li jeħtieġu l-introduzzjoni ta' twissija fir-rigward ta' deċiżjonijiet ta' ritorn maħruġa lil ċittadini minn pajjiżi terzi residenti illegalment, u b'hekk jittejjeb l-iskambju ta' informazzjoni fir-rigward ta' deċiżjonijiet ta' ritorn. jespandu wkoll il-lista ta' oġġetti li għalihom jistgħu jinħarġu twissijiet, li jinkludu, fost oħrajn, dokumenti foloz u karti tal-flus, kif ukoll tagħmir tal-IT identifikabbli. Barra minn hekk, issir obbligatorja l-introduzzjoni ta' twissijiet fis-SIS fir-rigward ta' projbizzjonijiet ta' dħul għal ċittadini minn pajjiżi terzi Tipi ta' data L-abbozz ta' regolamenti jintroduċu l-possibbiltà tal-użu ta' immaġni tal-wiċċ għal skopijiet ta' identifikazzjoni, b'mod partikolari biex tiġi żgurata konsistenza fi proċeduri ta' kontrolli fuq il-fruntiera. Dan jippermetti wkoll l-inklużjoni ta' biex tiġi ffaċilitata l-identifikazzjoni tal-persuni neqsin f'każijiet fejn mhumiex disponibbli data dwar marki tas-swaba', ritratti jew fuq immaġni tal-wiċċ. Aċċess għad-data Skont l-abbozz ta' regolamenti, l- ser ikollu aċċess għal kull kategorija ta' data fis-SIS. Barra minn hekk, l-istati membri għandhom jikkondividu l-informazzjoni dwar attività relatata mat-terroriżmu mal-Europol meta jdaħħlu twissija fis-SIS, kif ukoll hits u informazzjoni relatata. Dan għandu jippermetti liċ-Ċentru Ewropew għall-Ġlieda Kontra t-Terroriżmu tal-Europol jikkontrolla jekk ikunx hemm xi informazzjoni kuntestwali addizzjonali disponibbli fil-bażijiet tad-data tal-Europol. Għall-finijiet stabbiliti fil-mandat tagħha, l- Aġenzija Ewropea għall-Gwardja tal-Fruntiera u tal-Kosta l-ġdida ser ikollha aċċess ukoll għall-kategoriji ta' twissijiet fl-SIS. Kuntest Is-Sistema ta' Informazzjoni ta' Schengen hija l-aktar sistema tal-IT użata u effiċjenti tal-UE fil-qasam tal-libertà, is-sigurtà u l-ġustizzja. Is-sistema fiha aktar minn 70 miljun twissija u, b'riżultat ta' dan, aktar minn 5000 persuna u oġġetti jinstabu kuljum fiż-żona kollha ta' Schengen. F'Diċembru 2016, il-Kummissjoni Ewropea ppreżentat pakkett leġislattiv biex tittejjeb is-SIS minn perspettiva teknika u biex tirreaġixxi għall-iżvilupp ta' ċerti forom ta' reati serji, inkluż it-terroriżmu.